
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΚ 1394 (1) 

Επικύρωση έκθεσης επιτροπής ορίων αιγιαλού και παραλίας στην πα¬ 
ραλιακή περιοχή «Αράγχη» Κοινότητας Καρδάμαινας νήσου Κω, 
προ των ιδιοκτησιών με ΚΜ 721 κ.λπ. γαιών Καρδάμαινας, επι- 
σπεύδοντος X. Λάγγα κ.λπ. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
·' Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
σε συνδυασμό με αυτές του Ν.Δ. 532/70 και Β.Δ. 704/70. 

2. Τις διατάξεις του Κ,Δ. 132/1929 «περί κτηματολογικού κανονι¬ 
σμού Δωδεκανήσου», που διατηρήθηκε σε ισχύ με το άρθρο 8 Ν. 510/ 
1947. 

3. Τις διατάξεις του άρθρου 8 του Α.Ν. 2344/40 «περί αιγιαλού και 
παραλίας», όπως έχουν τροποποιηθεί και συμπληρωθεί μεταγενέ¬ 


στερα. .. 

4. Τις διατάξεις του Ν.Δ. 439/1940 «περί συμπληρώσεως των δια¬ 
τάξεων περί αιγιαλού». 

5. Τις διατάξεις του άρθρου 74 του Π.Δ. 636/77 «περί συγκροτή- 

σεως μεταξύ άλλων και της επιτροπής καθορισμού ορίων αιγιαλού και 
παραλίας». Ζ 

6. Τις διατάξεις του άρθρου 20 του Ν. 719/77 «περί του τρόπου σύ¬ 
νταξης τοπογραφικών - υψομετρικών διαγραμμάτων από ιδιώτες μη¬ 
χανικούς κ.λπ.». 

7. Τη 0.208/181/26.4.1982 κοινή απόφαση των Υπουργών Προ¬ 
εδρίας και Οικονομικών «περί αναμορφώσεως συλλογικών οργάνων 
Γνωμοδοτικής και Αποφασιστικής αρμοδιότητας του Υπουργείου Οικο¬ 
νομικών, με την οποία διατηρείται η επιτροπή καθορισμού ορίων αιγια- 
λού και παραλίας και συγχωνεύεται με την επιτροπή αμμολήψίας σε 
ενιαίο συλλογικό όργανο ως «Επιτροπή καθορισμού ορίων αιγιαλού και 
θέσεων αμμολήψίας». 

8. Τη Δ.3090/646/18.5.1976 διαταγή του Υπουργείου Οικονομι¬ 
κών, σε συνδυασμό με τις 325/1971 και 203/1973 γνωμοδοτήσεις 
του Ν.Σ.Κ. 

9. Την από 6.3.1989 έκθεση καθορισμού ορίων αιγιαλού και παρα¬ 
λίας της κατά το άρθρο 74 του Π.Δ. 636/77 επιτροπής στην παρα¬ 
λιακή περιοχή «Αράγχη» της Κοινότητας Καρδάμαινας νήσου Κω, προ 
των ΚΜ 721 γαιών Καρδάμαινας κ.λπ., επισπεύδοντος X. Λάγγα 
κ.λπ. 

10. Το από 14.11.1988 τοπογραφικό - υψομετρικό διάγραμμα με 
κλίμακα 1:500 του Τοπογράφου Μηχανικού Β. Σαπουλίδη, που ελέγ¬ 
χθηκε και θεωρήθηκε ως προς την ακρίβεια της αποτύπωσής του από 
το Γραφείο Μηχανικού της Κω την 28.11.1988 και στο οποίο διά¬ 
γραμμα χαράχθηκε με κόκκινη συνεχόμενη πολυγωνική γραμμή το 
όριο του αιγιαλού με στοιχεία 1' 2' 3' 4' 5' 6' 7' 8' 9’ ΙΟ' 1Γ 12' 13' 
14’ 15' 16" 17' 18' με εξάρτηση αυτής από μόνιμα σταθερά σημεία επί 
του εδάφους καθώς επίσης και από παρακείμενες οικοδομές, πηγάδια, 
τοίχους αντιστήριξης κ.λπ. Οριογραμμή παραλίας χαράσσεται με κί¬ 
τρινη συνεχόμενη πολυγωνική γραμμή για τις περιπτώσεις που τα όρια 
των προς τη θάλασσα ιδιοκτησιών δεν εμπίπτουν εντός του χαραχθέντος 
αιγιαλού, σύμφωνα με το άρθρο 3 Κ·Δ. 132/1929. 

11. Το Φ.544.5/259/89.Σ.724/1.6.1989 έγγραφο του Γ.Ε.Ν., 
με τον οποίο συμφωνεί με τα καθορισθέντα από την Επιτροπή όρια αι- 
γιαλού και παραλίας. 

Εισηγουμένου του Προϊσταμένου της Κτηματικής Υπηρεσίας Ρόδου, 
αποφασίζουμε: ·., 

Επικυρούμε την από 6.3.1989 έκθεση της κατά το άρθρο 74 του 
Π.Δ. 636/77 επιτροπής καθορισμού ορίων αιγιαλού και παραλίας (δια- 
τηρηθείσα με τον 0.208/181/26.4.1982 κοινή απόφαση των Υπουρ¬ 
γών Προεδρίας και Οικονομικών, συγχωνευθείσα με την επιτροπή αμ- 
μοληψίας σε ενιαίο συλλογικό όργανο με τίτλο «Επιτροπή καθορισμού 
ορίων αιγιαλού και θέσεων αμμολήψίας») σε παραλιακή θέση της Κοινό¬ 
τητας Καρδάμαινας (Αράγχη) νήσου Κω, προ των ΚΜ 721 κ.λπ. 
γαιών Καρδάμαινας, επισπεύδοντος X. Λαγγα κ.λπ., καθώς επίσης και 
το συνοδεύον αυτή από Νοεμβρίου 1988 τοπογραφικό - υψομετρικό 
διάγραμμα με κλίμακα 1:500 του Τοπογράφου Μηχανικού Β. Σαπου¬ 
λίδη, που θεωρήθηκε και ελέγχθηκε ως προς την ακρίβεια της αποτύ- 

πωσής του από το Γραφείο Μηχανικού της Κω την 28.11.1988, και 
στο οποίο έχει χαραχθεί με κόκκινη συνεχόμενη πολυγωνική γραμμή το 
όριο του αιγιαλού με στοιχεία 1' 2' 3’ 4' 5' 6’ 7' 8' 9' ΙΟ' 11' 12' 13' 
14' 15' 16' 17' 18' με εξάρτηση αυτής από μόνιμα σταθερά σημεία επί 
του εδάφους καθώς επίσης και από παρακείμενες οικοδομές, πηγάδια, 
τοιχεία αντιστήριξης κ.λπ. Οριογραμμή παραλίας χαράχθηκε με κί¬ 
τρινη συνεχόμενη πολυγωνική γραμμή για τις περιπτώσεις που τα όρια 
των προς τη θάλασσα ιδιοκτησιών δεν εμπίπτουν εντός του χαραχθέντος 
αιγιαλού, σύμφωνα με το άρθρο 3 Κ.Δ. 132/1929 «περί κτηματολογι- 
κού κανονισμού Δωδεκανήσου», που διατηρήθηκε σε ισχύ με το άρθρο 8 
του Ν. 510/1947. 

Η καθορισθείσα και χαραχθείσα οριογραμμή του αιγιαλού αποτελεί 
το όριο του μεγίστου πλην συνήθους χειμερίου κύματος προσαυξημένο 
κατά 12 μέτρα (άρθρο 3 Κ.Δ. 132/1929). 

Η διαφορά του υπάρχει μεταξύ της σημερινής ακτογραμμής και αυ¬ 
τής του κτηματολογίου οφείλεται στη διάβρωση του εδάφους από τη θά¬ 
λασσα. 

Ο καθορισμός των ορίων του αιγιαλού στη θέση αυτή γίνεται για 
πρώτη φορά και δεν έχει καθορισθεί και στις παράπλευρες περιοχές. 

Ο καθορισμός της παραπάνω οριογραμμής γίνεται προς εξυπηρέ¬ 
τηση των σκοπών των διατάξεων του άρθρου 1 του Ν.Δ. 439/70, σε 
συνδυασμό με τις οδηγίες του Υπουργείου Οικονομικών ως η Δ.3090/ 
646/18.5.1976 διαταγή του. 

Η απόφαση αυτή μαζί με την έκθεση της επιτροπής και το σχετικό 
τοπογραφικό - υψομετρικό διάγραμμα να δημοσιευθεί στην Εφημερίδα 
της Κυβερνήσεως. 

Ρόδος, 7 Αυγούστου 1989 

Ο Νομαρχών Δ/ντής 
Σ. ΣΙΓΟΥΡΟΣ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΔΩΔΕΚΑΝΗΣΟΥ ■ 

ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΠΑΡΑΛΙΑΣ ΚΑΙ 
ΘΕΣΕΩΝ ΑΜΜΟΛΗΨΙΑΣ 

ΕΚΘΕΣΗ 

Καθορισμού ορίων αιγιαλού και παραλίας - θέσεων αμμοληψίας (άρθρο 
74 και 75 του Π.Δ. 636/1977 προ της Κ.Μ. 721 γαιών Καρδά- 
μαινας της Κοινότητας Καρδάμαινας της Ν. Κω στην περιοχή 
ΑΡΑΓΧΗ ιδιοκτησίας Χαράλαμπου Λάγγα. 

Κως, σήμερα 6.3.1989 οι υπογράφοντες νόμιμα: 

1) Αλέξανδρος Οικονόμου, νόμιμος αναπληρωτής Οικονομικού Εφό¬ 
ρου Κω, ως Πρόεδρος της Επιτροπής. 

2) Γεράσιμος Νιαγάσας, Πολ. Μηχανικός με βαθμό Α' στο Γραφείο 
Μηχανικού Κω, ως νόμιμος αναπληρωτής του Δ/ντή Τεχνικών Υπηρε¬ 
σιών Ν. Δωδ/σου, ως μέλος και 

3) Κων/νος Κυρλαγκίτσης, Πλωτάρχης Λιμεναρχείου Κω, ως νόμι¬ 
μος αναπληρωτής Λιμενάρχου Ρόδου, ως μέλος, που αποτελούν την 
Επιτροπή που προβλέπεται με την 785/23.3.1988 απόφαση του Νο¬ 
μάρχου Δωδ/σου, μετά από επιτόπιο αυτοψία στην υπόψη περιοχή την 
28.2.1989 και αφού λάβαμε υπόψη: 


1. Τα υψομετρικά διαγράμματα υπό κλίμακα 1:500 που συντάχθη¬ 
καν από τον Τοπογράφο Μηχανικό Αθανάσιο Γεροσταθόπουλο και που 
στη συνέχεια ελέχθηκαν για την ακρίβεια της αποτύπωσης από το Γε¬ 
ράσιμο Νιαγάσα, υπάλληλο με Α' βαθμό του Κλάδου ΠΕΙ της Δ.Τ.Υ. 
Ν. Δωδ/σου στο Γραφείο Μηχανικού Κω την 28.11.1988, οπότε και 
θεωρήθηκαν από τον ίδιο σύμφωνα με το άρθρο 20 του Ν. 719/1977. 

2. Τις διατάξεις του Α.Ν. 2344/1940, όπως τροποποιήθηκε και 
ισχύει σήμερα. 

3. Την από την επιτόπιο μετάβαση της Επιτροπής (28.2.1989) σχη- 
ματισθείσα αντίληψη αναφορικά με το πλάτος της βρέχόμενης ζώνης 
της ξηράς. 

Δηλαδή: 

α) Τη μορφολογία του εδάφους που χαρακτηρίζεται σαν αμμώδης 
μέχρι βάθους από τη στάθμη της ηρεμούσης θάλασσας κυμαινόμενο με¬ 
ταξύ 20 και 50 μέτρων περίπου. 

' β) Στην περίπτωση της ιδιοκτησίας Κ.Μ. 721 η αμμώδης εκτείνεται 
σε βάθος 45 έως 50 μέτρα περίπου από τη στάθμη της ηρεμούσης θά¬ 
λασσας. 

γ) Η μορφολογία του εδάφους είναι σχεδόν επίπεδος με ισοϊψείς μέχρι 
3,00 μέτρα και μέχρι το ύψος του αγροτικού δρόμου. 

δ) Πέραν της αγροτικής οδού υπάρχουν αγροί που στην πλειοψηφία 
τους είναι μη καλλιεργούμενοι λόγω της συστάσεως του εδάφους. 

ε) Αναφορικά με την κατάσταση της ακτογραμμής σημειώνουμε ότι 
υπάρχουν διαβρώσεις, όπως άλλωστε φαίνεται και από την αποτυπω- 
θείσα και σημειούμενη ακτογραμμή βάσει του κτηματολογίου και αυτής 
που συνιστάται σήμερα. Αυτό είναι αποτέλεσμα των Νοτίων ανέμων που 
επικρατούν στην περιοχή. 

στ) Τέλος, η Επιτροπή αφού έλαβε υπόψη της όλα τα ανωτέρω εκτε- 
θέντα, καθορίζει τη ζώνη αιγιαλού παραλίας, ως ακολούθως: 

Καθορίζει στα συνημμένα οκτώ (8) τοπογραφικά διαγράμματα: 

1) Την οριογραμμή της σημερινής (28.2.89) μέσης στάθμης θάλασ¬ 
σας υπό στοιχεία (α, β, γ, δ, ε, ζ, η, θ, ι, κ, λ, μ). 

2) Την ακτογραμμή κτήματολογικού χάρτη υπό στοιχεία 
(α',β',γ',δ',ε',ζ',η',θ’,ι',κ',λ',μ',ν’,ξ',ο'). 

3) Χαράσσεται η γραμμή του μεγίστου χειμερίου κύματος (Μ.Χ.Κ.) 
με μαύρη πολυγωνική συνεχή γραμμή υπό στοιχεία (1, 2, 3, 4, 5, 6, 7, 
8, 9, 10, 11, 12, 13, 14, 15, 16, 17, 18). 

4) Στη συνέχεια καθορίζεται η κόκκινη συνεχής πολυγωνική γραμμή 
υπό στοιχεία (1', 2', 3', 4', 5', 6', 7', 8’, 9', 10", 11', 12', 13', 14’, 15', 
16', 17', 18’) σε απόσταση 12,00 μέτρα από τη γραμμή μεγίστου χει¬ 
μερίου κύματος (Μ.Χ.Κ.) και σε εξάρτηση από μόνιμα σταθερά σημεία 
επί του εδάφους, όπως φαίνεται και στα τοπογραφικά διαγράμματα κα¬ 
θώς και από παρακείμενες οικοδομές, πηγάδια, τοίχους αντιστήριξης 
κ.λπ.). 

5) Για την περίπτωση μεταξύ αιγιαλού και ιδιοκτησιών χαράσσεται η 
κίτρινη πολυγωνική γραμμή που καθορίζει το όριο της κοινόχρηστης 
ζώνης της παραλίας. 

Η παρούσα έκθεση συντάχθηκε για τον καθορισμό ζώνης αιγιαλού 
παραλίας και υπογράφεται από την Επιτροπή. 

Η Επιτροπή 

ΑΛΕΞ. ΟΙΚΟΝΟΜΟΥ, ΓΕΡ. ΝΙΑΓΑΣΑΣ, 

ΚΩΝ/ΝΟΣ ΚΥΡΛΑΓΚΙΤΣΗΣ 

ΑΝΑΚΟΙΝΩΣΕΙΣ 

Αριθ. 39 8 (2) 

Γνωστοποίηση παραχαταθέσεως τιμήματος αποιλλοτριώσεως του αστι¬ 
κού ακινήτου του Ιερού Ναού Κοιμήσεως Θεοτόκου Αγριλοβούνου 
Μεσσηνίας που βρίσκεται μέσα στην Κοινότητα Αγριλοβούνου Μεσ¬ 
σηνίας. 

Ο ΠΡΟΕΔΡΟΣ 

ΤΗΣ ΚΟΙΝ. ΑΓΡΙΛΟΒΟΥΝΟΥ Ν. ΜΕΣΣΗΝΙΑΣ 

Γνωστοποιείται ότι κατατέθηκε στο Ταμείο Παρακαταθηκών και Δα¬ 
νείων Μελιγαλά εκδοθέντος προς τούτο του αριθ. 4791/16.8.1989 
Γραμματίου Συστάσεως Παρακαταθήκης ποσού ενός εκατομμυρίου πε- 
ντακοσίων τριάντα δύο χιλιάδων πεντακοσίων (1.532.500) δραχμών, 
το οποίο προσωρινώς επιδικάστηκε υπέρ του δικαιούχου αποζημιώσεως 
Ιερού Ναού Κοιμήσεως Θεοτόκου Αγριλοβούνου Μεσσηνίας, για την 
απαλλοτρίωση οικοπέδου του και χτίσματος και τριών μωρεοδένδρων 
κειμένου μέσα στην Κοινότητα Αγριλοβούνου Νομού Μεσσηνίας, σύμ¬ 
φωνα με την αριθ. 334/6.9.1988 απόφαση του Μονομελούς Πρωτοδι¬ 
κείου Καλαμάτας. 

Αγριλόβουνο, 17 Αυγούστου 1989 

Ο Πρόεδρος 

ΠΑΝΑΓΙΩΤΗΣ ΚΑΡΝΑΚΗΣ 

-♦- 

Αριθ. 236 (3) 

Ανακοίνωση παραχαταθέσεως αποζημιώσεως για απαλλοτρίωση ακι¬ 
νήτων για τις ανάγκες της Πολεμικής Αεροπορίας. 

Ο ΝΟΜΑΡΧΗΣ ΣΑΜΟΥ 

Σύμφωνα με τα άρθρα 7 και 8 του Ν.Δ. 797/1971 «περί αναγκαστι¬ 
κών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την Α.431/61/22.1.1986 
απόφαση των Υπουργών Εθνικής Άμυνας και Οικονομικών για την κα¬ 
τασκευή Σταθμών Αναφοράς. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφοται άτο σχετικό κτηματολογικό πίνακα, 
η οποία καθορίστηκε με την 69/31.5.1988 απόφαση του Μονομελούς 
Πρωτοδικείου Σάμου, έχει παρακατατεθεί στο Ταμείο Παρακαταθηκών 
και Δανείων Σάμου, 

Σχετικά έχουν εκδοθεί τα 5427, 5428, 5429, 5430/16.8.1989 
γραμμάτια συστάσεως παρακαταθήκης δύο εκατομμυρίων εκατόν σα¬ 
ράντα πέντε χιλιάδων (2.145.000) δραχμών. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Σάμος, 16 Αυγούστου 1989 

Ο Νομαρχών Διευθυντής 
ΓΕΩΡΓΙΟΣ ΜΑΝΟΥ 

- +- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Μεταβίβαση αρμοδιοτήτων πολεοδομικών εφαρμογών στο Δήμο Άνω 
Λιοσίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 3 του άρθρου 61 του Ν. 947/1979 
«περί οικιστικών περιοχών» (ΦΕΚ 169/Α'). 

2. Το άρθρο 34 του Ν. 1337/1983 «επέκτασή των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α’). 


3. Το άρθρο 23 παράγρ. 1 του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α'), σε συνδυασμό με το άρθρο 4 του ΓΤ.Δ/ 
τος 137/1986 «συγκρότηση της Γενικής Γραμματείας Δημόσιας Τά¬ 
ξης στο Υπουργείο Δημόσιας Τάξης» (ΦΕΚ 51/Α'). 

4. Τις διατάξεις του άρθρου 9 του Π.Δ/τος 437/1985 «καθορισμός 
και ανακατανομή των Υπουργείων» (ΦΕΚ 157/Α'). 

5. Τη σχετική πρόταση του Δήμου Άνω Λιοσίων που διατυπώθηκε 
στην αριθ. 90/1988 απόφαση του Δημοτικού Συμβουλίου και το γεγο¬ 
νός ότι όπως διαπιστώνεται από την απόφαση του Δημοτικού Συμβου¬ 
λίου υπάρχει δυνατότητα οργάνωσης στο Δήμο Άνω Λιοσίων κατάλλη¬ 
λης τεχνικής υπηρεσίας μέχρι την έναρξη ισχύος του παρόντος διατάγ¬ 
ματος. 

6. Την αριθ. 327/1989 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

Στο Δήμο Άνω Λιοσίων (Ν. Αττικής) μεταβιβάζεται και για την πε- 
ριφέρειά του, η άσκηση όλων των αρμοδιοτήτων της πολεοδομικής υπη¬ 
ρεσίας του Υπουργείου Περιβάλλοντος, Χωροταξίας και Δημοσίων Έρ¬ 
γων που αναφέρεται στο άρθρο 27 παράγρ. 1 του.Ν. 1577/1985 «Γε¬ 
νικός Οικοδομικός Κανονισμός» (ΦΕΚ 210/Α’) και στο άρθρο 2 του 
Π.Δ/τος της 3.9.83 «τρόπος έκδοσης οικοδομικών αδειών και έλεγχος 
των ανεγειρομένων οικοδομών», όπως ισχύει (ΦΕΚ 394/Δ') και ειδι¬ 
κότερα: 

α) Έκδοσης οικοδομικών αδειών σύμφωνα με το άρθρο 22 του Ν. 
1577/1985. 

β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς και κάθε 
άλλης σχετικής ενέργειας, σύμφωνα με τα άρθρα 17 και 18 του Ν. 
1337/1983 και τις διατάξεις των Π.Δ/των της 5.7 -12.7.1983 «δια¬ 
δικασία χαρακτηρισμού και κατεδάφιση νέων αυθαιρέτων κατασκευών 
και ρύθμιση συναφών θεμάτων» (ΦΕΚ 291/Δ') και 3.9 - 8.9.83 «τρό¬ 
πος και διαδικασία εκτίμησης της αξίας των αυθαιρέτων κατασκευών 
και καθορισμός του ύψους των προστίμων αυτών» και «προσδιορισμός 
της Ειδικής Εισφοράς Αυθαιρέτου και σχετικές διαδικασίες» (ΦΕΚ 
393/Δ"), όπως ισχύουν. 

γ) Επιβολής των διοικητικών ποινών προστίμου που προβλέπονται 
από το άρθρο 60 του Ν. 947/1979 και ειδικότερα από την περίπτωση 
β' της παραγράφου 1. 

δ) Εφαρμογής της διαδικασίας διατήρησης ή κατεδάφισης χτισμά¬ 
των ή κατασκευών, σύμφωνα με τις διατάξεις των παραγρ. 5, 7 και 8 
του άρθρου 8 και της παραγρ. 8 του άρθρου 9 του Ν. 1512/1985 «τρο¬ 
ποποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (ΦΕΚ 4/Α’). 

Άρθρο 2 

Στον ίδιο Δήμο και για την περιφέρειά του μεταβιβάζονται επίσης οι 
αρμοδιότητες για τη σύμφωνα με το άρθρο 32 και επόμενα του Ν.Δ/τος 
της 17.7.1923, κατάρτιση και έκδοση πράξεων αναλογισμού προσκύ¬ 
ρωσης και τακτοποίησης οικοπέδων, εκτός από τις περιπτώσεις που τη 
διάνοιξη των οδών επισπεύδει το Δημόσιο, σύμφωνα με το άρθρο 5 του 
Ν. 653/1977 «περί υποχρεώσεως των παρόδιων ιδιοκτητών δια την 
διάνοιξιν εθνικών οδών, αντικαταστάσεως της παραγρ. 3 του άρθρου 6 
του Ν. 5269/1931 και ρυθμίσεως συναφών θεμάτων» (ΦΕΚ 214/Α’). 

Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος Νομάρχης σύμφωνα με τις ισχύουσες διατάξεις. 

Άρθρο 3 

1. Στον ίδιο Δήμο και στην περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με το από 13/ 
22.4.1929 Π.Δ/γμα «περί επικινδύνων οικοδομών» (ΦΕΚ 153/ 
Α')· 

Εξαιρούνται οι περιπτώσεις του άρθρου 7 του πιο πάνω διατάγματος 
για την κατάρτιση εκθέσεων επικινδύνους ετοιμόρροπων κατα¬ 
σκευών. 

2. Στην επιτροπή του άρθρου 7 του πιο πάνω διατάγματος μπορούν 
να συμμετέχουν και μηχανικοί της τεχνικής υπηρεσίας του δήμου. 

3. Για τη σύνταξη έκθεσης, την αναθεώρησή της, την υποβολή και 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


κρίση ενστάσεων, σύμφωνα με την παράγρ. 1 του παρόντος άρθρου, 
εφαρμόζονται ανάλογα οι διατάξεις του από 13/22.4.1929 Π.Δ/τος. 

Άρθρο 4 

1. Οι αρμοδιότητες που μεταβιβάζονται στο δήμο Άνω Λιοσίων με 
το παρόν διάταγμα ασκούνται από την τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για Προϊστάμενο «Γραφείου 
Νομομηχανικού» ή «Σχεδίου Πόλεως» ή «Πολεοδομικής Αρχής» και 
«Επιθεωρητού Δημοσίων Έργων». 

3. Όπου απαιτείται η γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων αυτή παρέχεται από την αρμόδια 
κατά · τόπο Επιτροπή Πολεοδομικούκαι Αρχιτεκοτνικού Ελέγχου 
(ΕΠΑΕ) του Υπουργείου Περιβάλλοντος, Χωροταξίας και Δημοσίων 
Έργων. 

• Άρθρο 5 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές στην τε¬ 
χνική υπηρεσία του δήμου, ο Αναπληρωτής Υπουργούς Περιβάλλοντος, 
Χωροταξίας και Δημοσίων Έργων και ο αρμόδιος νομάρχης μπορούν 
πάντοτε με τα όργανα που ορίζονται από αυτούς, να ασκήσουν επιθεώ¬ 
ρηση στην τεχνική υπηρεσία του δήμου για τις αρμοδιότητες που μετα¬ 
βιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, στο νομάρχη και στο 
δήμαρχο, ο οποίος είναι υποχρεωμένος να την ανακοινώσει στο δημο¬ 
τικό συμβούλιο. 

Άρθρο 6 

1. Διαδικασίες ουοποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε συμβούλιο 
ή σε επιτροπές συνεχίζονται και τελειώνουν από την ίδια υπηρεσία, με τη 
διαδικασία που ισχύει μέχρι την ημέρα έναρξης ισχύος του παρόντος 
διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 7 

1. Στο Δήμο Άνω Λιοσίων αποδίδεται ποσοστό 40% του προϊόντος 
της κρατήσεως που προβλέπεται από την παράγραφο 3 του άρθρου 2 
του ΚΗ/1947 ψηφίσματος όπως ισχύει. 

2. Στον ίδιο δήμο περιέχεται το σύνολο των προστίμων της περίπτω¬ 
σης» γ του άρθρου 1 του παρόντος. 

Άρθρο 8 

Η ισχύς του παρόντος διατάγματος αρχίζει ένα μήνα από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Αυγούστου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΣΩΤΕΡΙΚΟΝ ΚΑΙ ΔΗΜΟΣΙΩΝ ΕΡΓΩΝ 

Ν. ΚΩΝΖΤΑΝΤΟΠΟΥΛΟΣ ΣΩΤΗΡΗΣ ΚΟΥΒΕΛΑΣ 

-♦- 

ΑΠΟΦΑΣΕΙΣ 

Αριθ. 1743 (5) 

Τροποποίηση της 1984/13.7.88 απόφασης Νομάρχη Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί αρμοδιότη- 
τος των Νομαρχών προς κήρυξιν αναγκαστικών τινών απαλλοτριώ¬ 
σεων». 

2. Το Π.Δ. 347/86 «περί μεταβιβάσεως αρμοδιοτήτων στους Νο¬ 
μάρχες» και στις περιφερειακές Αρχές Διανομαρχιακού Επιπέδου. 

3. Την 1984/13.7.88 (ΦΕΚ 548/Δ'/1.8.88) απόφασή μας για 
την εκ νέου κύρηξη αναγκαστικής απαλλοτρίωσης υπέρ και με δαπάνη 
της ΑΕΒΕ Κ. ΜΑΡΚΟΥ στο Ν. Βοιωτίας. 

4. Την οικ. 559/2.3.89 διορθωτική απόφασή μας, η οποία δημο¬ 
σιεύτηκε στο ΦΕΚ 548/1.8.88 Τ.Δ. 

5. Το γεγονός ότι η ΑΕΒΕ Κ. ΜΑΡΚΟΥ, είχε καταθέσει εγγυητική 
επιστολή στην τότε Δ/νση Απαλλοτριώσεων του Υπουργείου Οικονομι¬ 
κών με βάση την Ε. 17069/2806/3.1.85 (ΦΕΚ 3/Δ’/14.1.85) 
κοινή Υπουργική απόφαση, η οποία ακυρώθηκε με την 1085/88 από¬ 
φαση του Συμβουλίου της Επικράτειας και η εγγυητική αυτή επιστολή 
επιστράφηκε στην Εταιρεία αυτή, γιατί εκπληρώθηκε εμπρόθεσμα ο 
σκοπός της απαλλοτρίωσης, αποφασίζουμε: 

Τροποποιούμε τη 1984/13.7.88 (ΦΕΚ 548/Δ'/1.8·88) απόφασή 
μας μόνο ως προς την διαλυτική αίρεση που τέθηκε μ’ αυτή και ορί¬ 
ζουμε ότι δεν απαιτείται κατάθεση εγγυητικής επιστολής για την εμπρό¬ 
θεσμη έναρξη και ολοκλήρωση του σκοπού της απαλλοτρίωσης, καθό¬ 
σον ο σκοπός της είχε ολοκληρωθεί κατά την κήρυξη με βάση την 
Ε.17069/2806/3.1.85 (ΦΕΚ 3/Δ’/14.1.1985) κοινή υπουργική 
απόφαση η οποία ακυρώθηκε με την 1085/88 απόφαση του ΣτΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λειβαδιά, 21 Ιουλίου 1989 
Ο Νομαρχών Διευθυντής 
ΣΩΤΗΡΙΟΣ ΝΙΚΟΛΑΟΥ 
- 4 »- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 473/Δ'/7.8.89, στο οποίο δημοσιεύθηκε η 53580/ 
3531/20.7.89 απόφαση του Υπουργού ΠΕ.ΧΩ.Δ.Ε. «σφράγιση ακι¬ 
νήτων, που βρίσκονται στην περιοχή Πλάκας της πόλης των Αθηνών σε 
περίπτωση χρήσεων αυτών διαφορετικών από εκείνες που προβλέπο- 
νται από τις ισχύουσες στην περιοχή πολεοδομικές διατάξεις», διορθώ¬ 
νεται ο εσφαλμένος αριθμός ΦΕΚ στο οποίο δημοσιεύτηκε η απόφαση 
44242/2361/17.4.89, στο σωστό «ΦΕΚ 38/Β724.5.89». 

(Από το Υπ. ΠΕ.ΧΩ.Δ.Ε.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



